NaiveNeuron/SloPal huggingface dataset:
Hlina, Alojz, poslanec NR SR (2023-12-08):
Ďakujem veľmi pekne, vážený pán predseda. Vážené kolegyne, kolegovia, počkal som si vytrvalo až po hlasovaní, mohol som pred hlasovaním, mohol som si užiť plnú sálu (povedané so smiechom), ale pre dobro veci, aby ste nepovedali, že len kvôli tomu som to robil, že som sa prihlásil, takže ja som počkal a mám pocit, že treba niečo k tomu ešte povedať. A skúsim. Ja, ja už som tu... (Prerušenie vystúpenia predsedajúcim.)
Mizík, Stanislav, poslanec NR SR (2018-11-28):
Ďakujem za slovo. Milan, tie tvoje príklady, tie samovražedné autové atentáty boli správne a k veci. Na rozdiel od Danka, si myslím, že migrácia z kultúrne iného prostredia je v úzkom spojení s terorizmom. Preto tvoje príklady boli úplne priamo k danej problematike. Spomenul si, kde si bol, aj svoje skúsenosti. Ja mám podobné, také, podobne také isté skúsenosti. V nedeľu v noci som sa vrátil z Talianska. Na námestiach betónové zátarasy, zamurované oceľové stĺpy, vojaci a policajti so samopalmi. Toto tam veruže nebolo pred pár rokmi. Prečo sú tam tie betónové prefabrikáty? Určite nie ako výtvarný priestor na striekanie grafitov, aj keď tak boli použité. Ale to bolo len sekundárne použitie týchto prefabrikátov. Tieto prefabrikáty sú presne na tie samovražedné autá, čiže pán Danko ťa prerušil neprávom a hovoril si k veci. Ďakujem za slovo.
Číž, Miroslav, podpredseda NR SR (2015-05-15):
Pán poslanec, hovoriť o kolegovi, o charaktere, pravdepodobne nebude v súlade s rokovacím, ale je to na vás. Nech sa páči, prosím, pán poslanec Sus... (Reakcia navrhovateľa.) Hlásite sa ako navrhovateľ? Máte slovo. Poprosím, pán kolega, ale naozaj skúsme aspoň udržať základnú rovinu normálnej ľudskej komunikácie.
Pellegrini, Peter, predseda NR SR (2015-12-01):
Ďakujem pekne. Kolegyne, kolegovia, poprosím ešte o pozornosť. Chcem vás požiadať ešte o odsúhlasenie termínu volieb, to sú body 134, 135 a 136 schváleného programu. A navrhujem, aby sme návrh na voľbu komisára pre deti a komisára pre osoby so zdravotným postihnutím (tlač 1812) prerokovali v stredu, t. j. zajtra 2. decembra, o 9.00 hodine s tým, že tajné hlasovanie by sme vykonali o 11.00 hodine. A zároveň navrhujem, aby sme návrh na voľbu kandidátov na sudcu Ústavného súdu a návrh na voľbu kandidátov na člena disciplinárneho senátu prerokovali v ten istý deň v stredu o 14.00 hodine s tým, že potom tajné hlasovanie by sme vykonali o 17.00 hodine. Je s tým všeobecný súhlas? (Nesúhlasná reakcia pléna.) Pani poslankyňa Vášáryová vyjadrila s týmto návrhom nesúhlas, prosím, prezentujme sa a hlasujme. (Hlasovanie.) Prítomných 121 poslancov, za hlasovalo 101, proti bol 1, zdržalo sa 15, nehlasovali 4. Konštatujem, že sme schválili zmenu programu a určili sme termín na prerokovanie týchto bodov. Vyhlasujem krátku dvojminútovú prestávku, po ktorej budeme pokračovať v prerušenom bode. (Dvojminútová prestávka.) (Po prestávke.)
Glváč, Martin, poslanec NR SR (2010-07-08):
Sľubujem. (Potlesk.)
Pleštinská, Zita, poslankyňa NR SR (2023-05-09):
Pán predseda, dajte, prosím, hlasovať spoločne o bodoch spoločnej správy 70 až 79, 81, 83, 171, 174 a 180 s odporúčaním gestorského výboru schváliť, ktoré som ja vyňala na osobitné hlasovanie. Upozorňujem, že v rozprave som podala pozmeňujúci návrh, ktorý tieto ustanovenia vylepšuje.
Žiga, Peter, podpredseda NR SR (2024-10-23):
Pán poslanec Janckulík.
Hrnčiar, Martin, podpredseda NR SR (2018-03-26):
Pardon, ale nebolo, na tabuli ja som nevidel žiadne faktické poznámky počas príhovoru pani poslankyne, takže asi ste sa prihlásili až po. Pokračujte.
Sulík, Richard, predseda NR SR (2010-12-02):
Pán Burian, prosím vás. Ďakujem pekne.
Pellegrini, Peter, predseda NR SR (2015-05-28):
Dajte, prosím, pán poslanec, procedurálny návrh.
P. Paška, predseda NR SR: (2007-11-28):
(Hlasovanie.) 140 prítomných, 136 za, 1 sa zdržal, 3 nehlasovali. Konštatujem, že sme schválili vládny návrh zákona o zavedení meny euro v Slovenskej republike a o zmene a doplnení niektorých zákonov. Teraz prosím pána poslanca Tibora Mikuša, aby uvádzal hlasovanie v druhom čítaní o vládnom návrhu zákona o spotrebnej dani z elektriny, uhlia a zemného plynu a o zmene a doplnení zákona č. 98/2004 Z. z. o spotrebnej dani z minerálneho oleja v znení neskorších predpisov . Je to tlač 442. Nech sa páči, pán poslanec.
Jurinová, Erika, podpredsedníčka NR SR (2013-02-14):
Ďakujem. Predpokladám, že nežiadate hlasovať o tomto teraz. Ďakujem. Dávam slovo Martinovi Poliačikovi, ktorý ako poverený člen skupiny poslancov uvedie návrh obžaloby.
Kollár, Boris, predseda NR SR (2023-05-18):
Pán poslanec Taraba.
Lehotský, Tomáš, poslanec NR SR (2023-06-23):
Ja by som len chcel povedať, že hlasovať sa bude v prvý možný termín hlasovania, ale teda navrhujem, aby sa o tejto tlači, to znamená tlači 1654, hlasovalo pred tlačou 1557, pretože je tam kolízia, určitá kolízia, tak keď sa to urobí takto, tak to bude všetko v poriadku. Tak len, aby sa nato pamätalo, že keď sa bude robiť poradie, tak tlač 1654.
Červeňáková, Elena, poslankyňa NR SR (2019-04-02):
Dobrý deň. Vážené kolegyne, vážení kolegovia, vážená pani podpredsedníčka, vážená pani ministerka, podpora vzdelávania v nedostatkových odboroch v zdravotníctve je veľmi dôležitá. Viete veľmi dobre, koľko sestier nám odišlo do zahraničia, koľko absolventov, koľko starších kolegýň pracuje v zdravotníctve a podpora vzdelávania je ozaj, ešte raz, veľmi dôležitá pre stabilizáciu trhu práce, slovenského trhu práce. Vítam myšlienku podpory študentov ošetrovateľstva formou pôžičiek, ale nedá mi neupozorniť na to, že opäť sme zaspali dobu. Už v septembri minulého roka pani ministerka zdravotníctva verejne deklarovala, že ponúkajú študentkám ošetrovateľstva finančné prostriedky na to, aby nám zo Slovenska neodchádzali. Ak by to, čo hovorila v minulosti, bolo realitou, nesedeli by sme teraz tu a neriešili by sme Fond na podporu vzdelávania. Neustále sme atakovaní študentmi ošetrovateľstva, budúcimi sestrami, kedy príde ten čas a sľuby sa stanú ozaj skutočnosťou. Dovolím si upozorniť aj na fakt, že tento predkladaný návrh zákona opomenul na nedostatkové povolanie v zdravotníctve, a to sú pôrodné asistentky. Na Slovensku táto skupina zdravotníckych pracovníkov ozaj je veľmi málo a chýba. Taktiež mi nie je jasné, akým spôsobom chce Ministerstvo zdravotníctva Slovenskej republiky docieliť, aby študenti v odbore ošetrovateľstvo žiadali o stabilizačnú pôžičku za uplynulý akademický rok 2018 – 2019 po jeho ukončení. Mám za to, že spätne by sa k tomuto kroku uchýlilo len malé percento študentov. Ďakujem.
P. Hrušovský, predseda NR SR: (2003-10-21):
L. Polka, poslanec: Ďakujem pekne, pán predseda. Dovoľte, aby som vyjadril plnú podporu stanovisku prednesenom pánom poslancom Husárom. Ja som niekoľkokrát sa pýtal kompetentných predkladajúcich osôb, kedy bolo na Slovensku vyhlásené stanné právo, kedy bol na Slovensku vyhlásený výnimočný stav. Chvalabohu, len z dejín štátu a práva poznám situácie, keď boli zriaďované rozličné „čerezvyčajné“ komisie pre boj s kontrarevolúciou a sabotážami, kedy boli zriaďované ľudové tribunály, ktoré sa dopúšťali najhrubších porušovaní zákonnosti, najhorších činov proti ľudskosti. Dovoľte mi aj poznámku v súvislosti s pozmeňujúcim návrhom predrečníka pána poslanca Husára, pretože som v tej rýchlosti sa nestihol prihlásiť. My zavádzame a pokúšame sa zaviesť trestnoprávnu zodpovednosť za porušenie zodpovednosti. Dámy a páni, normotvorba sa musí vyznačovať presnou terminologickou čistotou - za ktorú zodpovednosť budeme stíhať ústavného činiteľa? Za porušenie zodpovednosti pri riadení motorového vozidla? Alebo za zodpovednosť za výchovu maloletých detí? Či za zodpovednosť pri výkone jeho funkcie? Nemám skutočne výhrady voči obsahu alebo voči terminologickej čistote. Ústavný činiteľ vykonáva isté kompetencie a má isté právomoci, ale zodpovednosť, prosil by som, keby sme si už túto otázku uvedomili a veľmi dôsledne pristupovali k terminologickej čistote predkladaných návrhov. Ďakujem pekne za pozornosť.
Kovačócy, Marián, poslanec NR SR (2012-09-13):
Vážený pán predseda, pani kolegyne poslankyne, poslanci, v rozprave nevystúpil nikto, ani neboli podané žiadne procedurálne návrhy. Prosím, pán predsedajúci, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákon o rokovacom poriadku prerokovať predložený vládny návrh zákona v druhom čítaní.
Kéry, Marián, poslanec NR SR (2021-05-28):
Ďakujem za slovo, pán podpredseda. Takisto obdobný procedurálny návrh.
Laurenčík, Milan, podpredseda NR SR (2021-09-30):
Ďalšiu faktickú poznámku bude mať pán poslanec Tomáš Taraba, nech sa páči.
Pellegrini, Peter, podpredseda NR SR (2020-04-07):
(Hlasovanie.) Prítomných 130 poslancov, za 89, proti 1, zdržalo sa 40. Konštatujem, že sme schválili vládny návrh zákona o niektorých opatreniach v pôsobnosti ministerstva vnútra. (Potlesk.) Kolegyne, kolegovia, pozorne ma teraz ešte počúvajte. Ešte predtým, ako uzavriem schôdzu, chcem vás poprosiť, aby ste každý ponechali svoju hlasovaciu kartu v hlasovacom zariadení, pretože bude potrebné nanovo inštalovať systém, a technici nás požiadali, aby ste si každý svoju kartu nechali tu, a odišli domov, ale nechali ju vo svojich zariadeniach s tým, že si ju opäť, keď pán predseda zvolá ďalšiu schôdzu Národnej rady, nájdete prichystanú na svojom mieste, tak ako ju máte teraz, alebo tam hore u technikov. Takže všetci ponechať karty v hlasovacích zariadeniach, poprosím. Vyčerpali sme všetky body, končím schôdzu a šťastnú cestu domov a pekné veľkonočné sviatky vám prajem, ak sa teda domov dostanete. Dovidenia. (Rokovanie 5. schôdze sa skončilo o 19.52 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 132
Hlina, Alojz, poslanec NR SR (2014-09-24):
Vážená pani predsedajúca, vážené kolegyne, kolegovia, tak ako som sľúbil, naozaj tento zákon organicky súvisí s tým prvým, idú v duáli. To, čo som chcel povedať, som povedal pri prezentácii prvého zákona, platí obdobne pre druhý zákon. Takže tí, čo počúvali, ak počúval niekto, tak platí to aj pre tento návrh zákona. Ďakujem pekne.
Laššáková, Jana, podpredsedníčka NR SR (2014-01-29):
Pán minister, chcete reagovať na faktické? Áno. Poprosím vás, zapnite pána ministra.
Paška, Pavol, predseda NR SR (2013-09-11):
Pani poslankyňa Mezenská.
J. Jasovský, poslanec: (2002-03-21):
I. Presperín, podpredseda NR SR : Pani poslankyňa Tóthová.
Klus, Martin, poslanec NR SR (2017-12-06):
Ďakujem. Ja takisto oceňujem snahu o konštruktívny prístup takto na záver dnešnej diskusie. Predsa len mi nedá, keď ste spomínali jednotlivé osobnosti strany SMER, ktoré podľa vás teda mali mať prístup k pomerne vysokým diplomatickým pozíciám, ja už som to spomínal pri mojej faktickej poznámke v tejto rozprave. Opýtam sa vás, pán poslanec Číž, čím si vysvetľujete teda, že António Guterres nakoniec porazil nášho ministra zahraničných vecí? Zhodou okolností ďalší Portugalec porazil nášho ministra financií nedávno v boji o post šéfa euroskupiny. A prečo Miláno a Amsterdam uspeli a dostali sa do druhého kola a Bratislava nie v súboji o Európsku liekovú agentúru? Ja osobne si dovolím tvrdiť, že to súvisí aj s tým, aká je tu atmosféra v tomto parlamente, a súvisí to okrem iného aj s tým, že sú tu neustále odmietané dôvodné podozrenia z korupcie a klientelizmu. Ak teda máte pocit, že vám opozícia v tomto smere môže nejakým spôsobom pomôcť, sem s tým, poďme do tých konštruktívnych riešení a my máme dojem, že sme vám jedno z nich dnes ponúkli, zbaviť sa jedného ministra, ktorý tieto korupčné a klientelistické praktiky podľa nášho názoru predstavuje.
Figeľ, Ján, podpredseda NR SR (2013-03-22):
Ďakujem pekne aj ja. Týmto vyhlasujem rozpravu za skončenú. Chce sa k rozprave vyjadriť navrhovateľ? Nie je tomu tak. Oceňujem. Pán spravodajca. Takisto, myslím, že všetci to oceňujeme, takže prerušujem rokovanie o tomto bode programu. Myslím, že aj vzhľadom na čas aj dátum môžeme v tejto chvíli ukončiť dnešný rokovací deň. Budeme pokračovať podľa programu, tak ako bolo dohodnuté, v pondelok. Chcete ísť? Nech sa páči, ak, chcete ešte predložiť návrh. Nech sa páči, tak dobre, predložme, ale je záujem, potiahnuť ešte. Prosím. Nasledujúcim bodom programu je druhé čítanie o návrhu skupiny poslancov na vydanie zákona, ktorým sa mení a dopĺňa zákon Národnej rady Slovenskej republiky č. 219/1996 Z. z. o ochrane pred zneužívaním alkoholických nápojov a o zriaďovaní a prevádzke protialkoholických záchytných izieb v znení neskorších predpisov . Tento návrh zákona má tlač 305, spoločná správa 305a. Dávam teraz slovo poslancovi Milanovi Gécimu na odôvodnenie návrhu.
Mazurek, Milan, poslanec NR SR (2021-12-01):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-11-28):
Ďakujem. Týmto vyhlasujem rozpravu za skončenú. Prerušujem rokovanie o tomto bode programu. Hlasovať o návrhu skupiny poslancov na opakovanie druhého čítania budeme dnes o 17.00 hod. Nasledujúcim bodom programu je druhé čítanie o vládnom návrhu zákona o veterinárnych prípravkoch a veterinárnych technických pomôckach . Vládny návrh zákona je uverejnený ako tlač 701, spoločná správa výborov má tlač 701a. Prosím ministerku pôdohospodárstva a rozvoja vidieka Slovenskej republiky Gabrielu Matečnú, aby vládny návrh zákona odôvodnila. Vyhlasujem päťminútovú prestávku. (Reakcia z pléna.) (Päťminútová prestávka.) (Po prestávke.)
Nash, Natália, poslankyňa NR SR (2024-01-10):
Ďakujem za slovo, pán predsedajúci. Tina, ďakujem ti za tvoj príspevok, kde si nám veľmi jasne, jednoducho, zrozumiteľne vysvetlila, že forma je rovnako podstatná ako obsah. Ty rovnako ako ďalší tu moji kolegovia, ktorí máme skúsenosti zo štátnej správy, veľmi dobre vieme, že aký dôležitý je pripomienkovací proces pri predkladaní legislatívnych návrhov. Ale aj tých nelegislatívnych. Jednoducho tento proces obohacuje tie dokumenty rôznymi názormi, rôznym vnímaním, rôznymi motívmi dotknutých subjektov a toto keď sa vynechá, tak má vážny dopad na kvalitu danej legislatívy alebo nelegislatívnych materiálov. Veľmi sa mi páčilo, ako si úplne pár vetami rozbila celé tie ich vyfabulované dôvody, takže toto bola naozaj od teba skvelá, skvelá práca a príprava tohto príspevku. Veľmi správne si uviedla, že primárnym cieľom bolo pretlačiť návrh bez diskusie, rýchlo, potichu, aby si to nikto nevšimol. Ale my tu v opozičných laviciach, tak ako aj ľudia na námestiach, sme si to všimli a týmto ich aj všetkých pozývam, aby svoj názor opäť vyjadrili vo štvrtok na námestiach štrnástich miest. Znižovanie trestných sadzieb, to je amnestia, to už sme sa tu viacerí na tom zhodli. Zrušenie špeciálnej prokuratúry je tristné, je to, je to obrovský zásah do nášho fungujúceho systému a vypomstí sa nám to. Legalizácia korupcie, pytliactva, to je, to je zase smutná vec, ktorá sa tu ide diať. Veľmi správne si poukázala na nevyužitú príležitosť, že sme tu mohli riešiť úplne iné veci. Ďakujem. (Potlesk.)
Laurenčík, Milan, podpredseda NR SR (2020-12-02):
Ďakujem veľmi pekne. V tomto momente prerušujem rokovanie o tomto bode programu a ukončujem dnešný deň 18. schôdze Národnej rady Slovenskej republiky. Chcem ešte pripomenúť, že zajtra o deviatej budeme mať termínovaný bod, je to bod č. 24 schváleného programu, vládny návrh ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov (tlač 270). Potom budú ďalšie termínované body, až následne sa vrátime k bodu tomuto, o ktorom sme dneska rokovali, o vládnom návrhu zákona o štátnom rozpočte. Vážené panie poslankyne, páni poslanci, vážený pán podpredseda vlády, pán minister, želám vám pekný večer. (Prerušenie rokovania o 19.04 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR, predstavitelia iných štátnych orgánov) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.) 19
J. Senko, poslanec: (2008-02-13):
Takže, prosím vás, keď náhodou chcete citovať, tak citujte správne a neprekrúcajte. Ináč, zvyčajne nestalo sa to prvý raz, keď ste prekrúcali pravdu. Ďakujem.
Spišiak, Jaroslav, poslanec NR SR (2023-12-15):
Ďakujem za slovo. Pán poslanec Gröhling veľmi podrobne a vecne vysvetlil, že prečo je ministerstvo športu v podstate v tomto čase nepotrebné, je neadekvátne ho zriadiť, že všetky jeho úlohy môžu byť plnené tak, jak doteraz. Ja si teda myslím tiež to isté, ale dokážem akceptovať aj tú potrebu súčasnej vládnej koalície, že nedokáže iným spôsobom riadiť našu spoločnosť v nasledujúcom období, len za existencie takéhoto ministerstva. Lenže ak naozaj chcú zriadiť takéto ministerstvo, tak by bolo vhodné, aby návrh na zriadenie predložili riadnym legislatívnym procesom, riadne zdôvodnené v súlade so všetkými legislatívnymi náležitosťami, ktoré sú k takémuto zriadeniu aj nevyhnutné a vyslovene potrebné, keďže sme právny štát. A za ďalšie, pán Gröhling teda rozviedol, že má sa ako keby rozšíriť okruh subjektov, ktoré majú dostávať dotácie z tohto ministerstva na šport. Spomenul tam okrem iného aj neziskovky. Tie neziskovky, ktoré sú kritizované, že sú nejaké zlo v tejto spoločnosti. No ale ja chcem pripomenúť, že áno, sú deklarované, že zlo, nepotrebná vec, treba ich všetkých zrušiť a vyhnať, avšak následne sa zistilo, že dokážu pochopiť aj dobré neziskovky a zlé neziskovky. Neupresnili, že kto o tom bude rozhodovať, podľa čoho budú dobré a zlé, tak asi budú dobré vtedy, keď budú prijímať napríklad takéto dotácie na šport. Tie budú tie dobré. A zároveň podľa čoho tie dotácie majú dostávať, čiže dôležité sú výsledky, výsledky, jak povedal pán Gröhling. No lenže... (Prerušenie vystúpenia časomerom. Potlesk.)
Grendel, Gábor, podpredseda NR SR (2022-05-19):
Ďakujeme pekne. Tým sme vyčerpali otázky na adresu predsedu vlády Slovenskej republiky, ďakujeme pekne za odpovede. A teraz prechádzame na otázky na jednotlivých ministrov. Prvá otázka je od pána poslanca Tomáša Šudíka na podpredsedu vlády a ministra hospodárstva Richarda Sulíka. Otázka znie: „Pán minister, ako očakávate nárast cien tepla v sezóne 2022 – 2023? Aké kroky k zastropovaniu cien podnikne ministerstvo? Ako chce ministerstvo pomôcť samosprávam, kde už je teraz cena obrovská? Na základe údajov vieme, že enormne stúpa počet neplatičov pre seniorov, ktorým Robert Fico po dvanástich rokoch vládnutia „zabezpečil“ nízke dôchodky v sume 370 eur, je nereálne platiť tak vysoké ceny energií.“ Pána ministra neevidujem medzi ospravedlnenými. Naopak je uvedený ako člen vlády, ktorý dokonca zastupuje niektorých kolegov, ktorí sú neprítomní, takže v tejto chvíli preruším schôdzu na tri minúty, aby sme zistili, kde sa pán minister nachádza. (Predsedajúci: „Zisťujete, pani kolegyňa?“ Reakcia z pléna.) (Krátka prestávka.) (Po prestávke. Reakcie v pléne.)
Kmec, Stanislav, poslanec NR SR (2018-10-16):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2016-11-23):
Prezentujme sa a hlasujme o návrhu tohto zákona. (Hlasovanie.) Prítomných 144 poslancov, za 88, proti 39, zdržalo sa 17 poslancov. Konštatujem, že návrh zákona sme schválili. Vážené panie poslankyne, páni poslanci, včera na politickom grémiu, poslaneckom, pardon, grémiu, sme sa dohodli ohľadne zmeny v zložení jednotlivých výborov, máte to ako tlač 334. Chcem sa opýtať, či má záujem niekto sa prihlásiť teda do rozpravy k tomuto bodu. Takže páni poslanci Beblavý a Goga do rozpravy. Končím možnosť sa prihlásiť. Pán poslanec Beblavý, máte slovo. (Ruch v sále.) (Rokovanie o návrhu na zmeny v zložení výborov Národnej rady Slovenskej republiky a stálych delegácií Národnej rady Slovenskej republiky , tlač 334.)
Hort, Milan, podpredseda NR SR (2010-12-08):
Pán predseda, dovoľte, aby som aj ja ich veľmi úprimne privítal na balkóne Národnej rady. Nech sa páči.
Laššáková, Jana, podpredsedníčka NR SR (2014-03-20):
Pán podpredseda Figeľ, nech sa páči.
Kuffa, Štefan, poslanec NR SR (2013-12-18):
Ďakujem za slovo, pán predseda. Dajte, prosím, pán predseda, hlasovať, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Veteška, podpredseda NR SR: (2008-05-14):
Teraz dávam slovo spravodajcovi, ktorého určil navrhnutý gestorský výbor, výbor pre hospodársku politiku, pánovi poslancovi Pelegrinimu.
Červeňáková, Elena, poslankyňa NR SR (2019-01-31):
Pani ministerka, dovoľte, aby som sa vám z tohto miesta poďakovala za 9 ošetrovateľských štandardov, ktoré ste podpísali na, minulého roku, ktoré sú platné od 1. 1. 2019. Ošetrovateľská odborná obec je presvedčená o tom, že vlastne tieto štandardy, je to vlastne nie jeden krok, ale aspoň päť krokov dopredu pre našich pacientov, čo už je to veľmi dôležité. A štandard je záväzný nielen pre poskytovateľov, dajme tomu, teraz sa bavíme o agentúrach domácej ošetrovateľskej starostlivosti, ale samozrejme aj pre poisťovne. Tu je vlastne ten problém. Viete veľmi dobre, že poisťovňa si nebude môcť povedať alebo hovoriť, určovať vlastne, že toto vám preplatím a toto nie. To nie je akože správne.
Bugár, Béla, podpredseda NR SR (2011-02-03):
Na vystúpenie pána poslanca s faktickými poznámkami piati. Končím možnosť sa prihlásiť s faktickými poznámkami. Pán poslanec Přidal, nech sa páči.
Danko, Andrej, predseda NR SR (2016-10-25):
Ďakujem, pán poslanec. Pán poslanec Jaroslav Paška.
P. Hrušovský, predseda NR SR: (2004-12-01):
Ďakujem pani spoločnej spravodajkyni. Pán minister, chcete sa vyjadriť k rozprave? Ďakujem pekne. Pani spoločná spravodajkyňa, chcete sa ešte vyjadriť k rozprave? Ďakujem pekne. Prerušujem rokovanie o tomto bode programu. Páni poslanci, chcem sa opýtať, či je všeobecný súhlas s tým, aby sme teraz zaradili bod programu, ktorého predkladateľom je pán minister obrany Liška a ktorým je návrh na vyslanie príslušníkov ozbrojených síl Slovenskej republiky do operácie ALTHEA v Bosne a Hercegovine a do veliteľstva NATO v Sarajeve . Pán minister, prosím, môže uviesť návrh? (Reakcia pléna.) Nech sa páči.
Sulík, Richard, predseda NR SR (2011-07-08):
Pani poslankyňa Sabolová.
P. Hrušovský, predseda NR SR: (2004-10-20):
(Hlasovanie.) 139 prítomných, 24 za, 65 proti, 43 sa zdržalo, 7 nehlasovalo. Neschválili sme návrh.
Bugár, Béla, podpredseda NR SR (2018-10-24):
Ďakujem. Dvaja poslanci sa hlásia s faktickými. Pán poslanec Matovič.
Bugár, Béla, podpredseda NR SR (2017-06-20):
Pýtam sa, či sa hlási niekto ústne do rozpravy. Končím možnosť sa prihlásiť ústne do rozpravy. Šesť poslancov bolo prihlásených. Pán poslanec Rajtár, bohužiaľ. S tým, že prerušujem rokovanie o tomto bode programu. Tak ako sme informovali, o pol malo nasledovať, tak o pätnásť minút neskoršie, návrh na voľbu kandidátov na člena disciplinárneho senátu (tlač 609). Prosím povereného člena ústavnoprávneho výboru pána poslanca Tibora Bernaťáka, aby návrh uviedol a podal správu o výsledku prerokovania, ale chcem vás dopredu informovať aj o tom, že do začiatku rokovania o tomto bode programu podali poslanci návrh, aby sa tajná voľba, teda aby sa táto voľba vykonala tajným spôsobom. Nech sa páči. (Reakcie z pléna.) To je jedno, že áno alebo nie, boli podané návrhy. O tom sa bude hlasovať, páni poslanci. To ste sa už mohli naučiť. Nech sa páči, pán poslanec Bernaťák, máte slovo.
Paška, Pavol, predseda NR SR (2014-01-30):
Ďakujem pekne, pán spravodajca. Otváram rozpravu. Mám písomnú prihlášku: za klub OĽaNO pán poslanec Viskupič a za klub KDH pán poslanec Kvasnička. Pán poslanec Viskupič, nech sa páči, máte slovo.
Jurinová, Erika, podpredsedníčka NR SR (2014-11-09):
O slovo požiadal pán predkladateľ. Nech sa páči, pán Ľudovít Kaník.
P. Hrušovský, predseda NR SR: (2005-03-15):
(Hlasovanie.) Prítomných je 137 poslancov, za návrh 133, zdržal sa 1, nehlasovali 3. Návrh zákona sme schválili do druhého čítania . Prosím, ďalší návrh. P. Oremus, poslanec: Keďže sme hlasovaním rozhodli, že vládny návrh zákona prerokujeme v druhom čítaní, odporúčam v zmysle § 74 ods. 1 zákona Národnej rady Slovenskej republiky o rokovacom poriadku v súlade s rozhodnutím predsedu Národnej rady Slovenskej republiky č. 1049 z 21. februára 2005 prideliť návrh zákona v druhom čítaní na prerokovanie: Ústavnoprávnemu výboru Národnej rady Slovenskej republiky, výboru pre financie, rozpočet a menu, výboru pre hospodárstvo, privatizáciu a podnikanie, výboru pre pôdohospodárstvo, výboru pre verejnú správu, výboru pre sociálne veci a bývanie, výboru pre zdravotníctvo, výboru pre obranu a bezpečnosť a Výboru Národnej rady Slovenskej republiky pre životné prostredie a ochranu prírody. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky Výbor Národnej rady pre životné prostredie a ochranu prírody a aby výbory, ktorým je vládny návrh zákona pridelený, ho prerokovali do 4. mája 2005 a gestorský výbor v lehote do 6. mája 2005.
Pellegrini, Peter, predseda NR SR (2023-11-16):
Pán poslanec Pollák.
M. Sabolová, poslankyňa: (2008-09-04):
Vy, verím a budem tomu veľmi rada, lebo pre Slovensko by bolo veľmi dobré, keby vaše vystúpenie v tomto parlamente bolo toto ako posledné vystúpenie, lebo ste sa nezhodili len vy, ale ste urobili vizitku pred celým Slovenskom o vláde Slovenskej republiky, lebo ste jeden člen z nich. Veľmi sa čudujem aj pani predsedajúcej, ktorá vás nechala rozprávať o čomkoľvek mimo kontextu, ktorý mal byť na tejto schôdzi, a veľmi málo ste sa venovali hlavnej téme a to je Sadiki. Nedištancovali ste sa od toho, že ho poznáte, a to je jedno, v akej forme, či cez jeho manželku. A keď si dobre prečítate prepis a aj štýl vášho vystúpenia dnes s akcentom východniara, „no ta chvalabohu“, tak ako je to v tomto rozhovore, si myslím, že typicky vystihuje dôveryhodnosť a vierohodnosť tohto dokumentu, ktorý máme ako súčasť. Takže, pán minister, zvážte svoje pôsobenie. Tvárite sa ako neviniatko, ale, bohužiaľ, bohužiaľ, toto vaše vystúpenie je nehodné jedného ústavného činiteľa.
Bagačka, Michal, poslanec NR SR (2019-02-05):
Ďakujem za slovo, pán predseda. V rozprave vystúpila pani poslankyňa Sárközy a pán poslanec Marosz. Bol podaný jeden pozmeňujúci návrh. Pán predseda, najprv je potrebné, aby sme rozhodli o skrátení lehoty na hlasovanie o pozmeňujúcich a doplňujúcich návrhoch, ktoré odzneli v rámci rozpravy. Prosím, dajte hlasovať.
Valocký, Jozef, poslanec NR SR (2019-10-16):
Tým sme vyčerpali hlasovanie o všetkých pozmeňujúcich návrhoch zo spoločnej správy. Pán predsedajúci, mám splnomocnenie gestorského výboru navrhnúť postúpenie prerokovania návrhu zákona do tretieho čítania ihneď.
Tabák, Romana, poslankyňa NR SR (2022-10-20):
Pán predsedajúci, o tlači s č. 1097 som hlasovala „za“ a ma vykázalo, ako keby som nehlasovala. Ďakujem.
Paška, Pavol, predseda NR SR (2013-11-26):
Chcete zaujať stanovisko, pán poslanec? Pán poslanec bol písomne prihlásený, dávam možnosť sa prihlásiť ústne. Pán poslanec Choma, končím možnosť sa prihlásiť. Nech sa páči.
Pellegrini, Peter, predseda NR SR (2015-05-22):
Ďalší v rozprave vystúpi pán poslanec Osuský, nech sa páči.
Kotleba, Marian, poslanec NR SR (2021-11-12):
Pani ministerka spravodlivosti, ja musím vám povedať, že ja som ako poslanec Národnej rady po vašom vystúpení, po tejto reakcii, ktoré tu boli, skutočne sklamaný, pretože ja som čakal, že vy idete vystúpiť a idete rozbiť túto kritiku opozície, idete ju rozbiť s tým, že opozícia nemá žiadne argumenty a že ten váš zákon je dokonalý, demokratický, že bude všetkým pomáhať, že na to ste tu, aby ste rozptýlili všetky obavy. Toto som ako poslanec Národnej rady, opozičný poslanec, od vás čakal. A vy namiesto toho, pani ministerka, vystúpite úplne primitívnym spôsobom, typickým pre tie ich, najslabších komentátorov bulvárnych médií, zaútočíte na jedného z opozičných poslancov, nič nepoviete k prerokovanej veci, k návrhu zákona, ktorý vy tu predkladáte ako predkladateľ, len využite svoje právo prihlásiť sa do rozpravy. Nuž, pani ministerka, ako naozaj čakal som všeličo, ale toto som nečakal. A konštruktívnu reakciu od vás som čakal aj, viete prečo? Pretože vaše ministerstvo spravodlivosti prenasleduje nepohodlných sudcov. Dalibor Miľan, sudca zo Zvolena, je postavený mimo výkon služby sudcu len preto, že sa odmietal podriadiť rúškovému diktátu. Len preto, že ako sudca, ako sudca, ktorému tento štát dal právo posudzovať právne otázky, mal jasný právny názor, že nie je povinný nosiť rúško ani respirátor. A vy ste sudcu za jeho právny názor postavili mimo služby. Zobrali ste mu talár, zobrali ste mu možnosť, hoci predtým proti nemu už nebolo žiadne disciplinárne konanie. Bol to jeden zo vzorových, špičkových sudcov. Toto je, pani ministerka, smutný obraz vášho ministerstva. A dnes vaším vystúpením ste mu, na obraze tomuto ministerstvu nepridali, pretože útočiť na opozičných poslancov za ich názor... (Prerušenie vystúpenia časomerom.)
Muňko, Dušan, poslanec NR SR (2014-11-10):
Pán poslanec, u vás som už zvyknutý na to, že tárate a ste demagóg. Pokiaľ sa týka Slovenských elektrární, veď v zmluve je zakotvené, že sa budú stavať a musia dostavať z dividend 3., 4. blok. Čiže premiér nič nechcel dosiahnuť iné, len to, čo je v zmluve zakotvené a čo zakotvila predchádzajúca vláda. Nebudem sa vracať k alternatívnym zdrojom, lebo to nemá význam, tomu vôbec nerozumiete, tak ako nerozumiete PPP projektom. Každý PPP projekt, ktorý táto republika získa, môže sa spraviť. Pýtam sa vás: Čo budú znamenať tie peniaze za 40 rokov z hľadiska inflácie? Ale zbytočne vám je to vysvetľovať, lebo, viete, tak ste tu povedali, keď ešte len ste nastúpili do parlamentu, že vás niekto uplácal zo strany SMER dvadsiatimi miliónmi. Do dnešného dňa som sa nedozvedel, kto vás tými dvadsiatimi miliónmi uplácal. A viete, keby som sa vás mal pýtať na to, čo ste povedali pánovi Čentéšovi a čo je nahrané na serveri a bolo by asi zverejnené, tak asi nesedíte tam, kde sedíte teraz, a sedeli by ste niekde inde. Takže doporučujem vám zvažovať slová, čo hovoríte a kde ich hovoríte. Ďakujem.
Jurinová, Erika, podpredsedníčka NR SR (2014-09-09):
Reagujete na pána Mihála.
Budaj, Ján, poslanec NR SR (2016-10-25):
Ďakujem pekne. Pán Farkašovský, stihli ste to za tých 10 minút práve a len zato, že ste sa nestihli ani minútu venovať obsahu, vecnému obsahu navrhnutého zákona. Bolo to veľmi zaujímavé, objasnili ste nám niečo o remesle moderátora, ale teraz by to chcelo uznať, ja viem ,že vy to viete pochopiť, ste bystrý človek, len to uznať, že my tu nie sme, aby sme ľudí zaujali a zabávali, nás sem ľudia poslali, aby sme skúmali návrhy zákonov, aby sme ich skúmali podľa svojho najlepšieho vedomia a svedomia. To je sľub poslanca. Limit zásadne redefinuje tento sľub. Máme skúmať, a to starostlivo, predkladané zákony, pretože Slovenská republika nemá druhú komoru. Čo sa tu pokazí, to ide do praxe a ako vidíte na množstve predkladaných zákonov, teraz, za túto schôdzu sme tu premleli – koľko? – desať, dvadsať, tridsať vládnych zákonov? Idú jak na bežiacom páse. Ja viem, že možno vládna koalícia proste bude stláčať gombíky a nebude o nich diskutovať, lebo veríme, ale opozícia má povinnosť naozaj voči občanom, aby aspoň ona bola poistkou a aby nedôverčivo skúmala, pýtala sa, hľadala, ukazovala grafy, ukazovala vizuály a preukazovala oponentúru. To je zmysel demokracie, nie zabávanie, nie predpísanie slov. Viete čo? Vy nebudete, ani pán predseda, nikdy sudcom tohto celého, čo sa volá demokracia. Na to je známy sudca, volá sa volič.
Bugár, Béla, podpredseda NR SR (2017-03-22):
Nech sa páči, pani poslankyňa Jurinová, môžte reagovať.
Bugár, Béla, podpredseda NR SR (2020-02-25):
Pán poslanec Dostál
P. Paška, predseda NR SR: (2010-03-03):
(Hlasovanie.) 135 prítomných, 80 za, 1 proti, 54 sa zdržalo. Návrh sme schválili. Sme v treťom čítaní . Otváram rozpravu. Nikto sa nehlási. Vyhlasujem rozpravu za skončenú a budeme hlasovať.
Érsek, Árpád, minister dopravy a výstavby SR (2017-05-19):
Ďakujem. Ani nechcem byť.
Kollár, Boris, predseda NR SR (2022-06-16):
Ďakujem pekne. Teraz vystúpi pán poslanec Krupa.
Kremský, Peter, poslanec NR SR (2023-06-20):
Povedal som: čítam pozmeňujúci návrh .
Blanár, Juraj, podpredseda NR SR (2021-05-03):
Vážené pani poslankyne, páni poslanci, budeme pokračovať v rokovaní, v popoludňajšom rokovaní dnešného dňa. Ako prihlásený písomne do rozpravy by mal pokračovať teraz pán poslanec Ján Blcháč, po ňom ďalší, ktorý má vystúpiť, je pán poslanec Peter Kmec. Vidím, že pána spravodajcu už máme k dispozícii, avšak nám chýba za vládu zástupca, takže počkáme chvíľočku, lebo mám informáciu od pána kolegu koalície, že by mal za chvíľočku prísť niektorý z ministrov, takže chvíľočku počkáme. A poprosím, pán poslanec Blcháč aby sa pripravil. (Pokračovanie rokovania o programovom vyhlásení vlády Slovenskej republiky , tlač 525.) (Prestávka.) (Po prestávke.)
Hrušovský, Pavol, podpredseda NR SR (2011-09-07):
Hlasujeme, páni poslanci, o návrhu prerokovať zákon v druhom čítaní. (Hlasovanie.) 145 prítomných, 75 za, 42 proti, 24 sa zdržalo, 4 nehlasovali. Návrh zákona do druhého čítania sme schválili. Prosím o ďalší návrh.
Grendel, Gábor, podpredseda NR SR (2020-12-03):
Pán poslanec Osuský.
Laurenčík, Milan, podpredseda NR SR (2021-06-29):
Ďakujem. Prosím, zaujmite miesto pre spravodajcu. Ja otváram teraz všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nikto, vyhlasujem teda všeobecnú rozpravu za skončenú. Pán spravodajca, teda pán navrhovateľ, pán minister nechce zaujať, ani pán spravodajca nechce zaujať stanovisko k rozprave, ktorá nebola. Preto prerušujem rokovanie o tomto bode programu. Vážené panie poslankyne, vážení páni poslanci, ďalej nasleduje rokovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v znení, v znení neskorších predpisov. Návrh vlády je pod tlačou 599. Chcel by som poprosiť pána podpredsedu vlády a ministra financií Slovenskej republiky Igora Matoviča, aby nám vládny návrh zákona odôvodnil. Ak je niekde pán minister v parlamente, chcem ho poprosiť, aby sa dostavil do rokovacej sály. Zatiaľ vyhlasujem trojminútovú prestávku. (Prestávka.) (Po prestávke.)
Hreha, Štefan, poslanec NR SR (2014-07-03):
Pán predseda, dajte hlasovať o návrhu zákona ako celku s odporúčaním gestorského výboru schváliť.
Uhliarik, Ivan, poslanec NR SR (2013-09-03):
Ďakujem, pán predseda. Prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Prokopovič, minister dopravy, pôšt a telekomunikácií SR: (2002-12-12):
Dovoľte mi, aby som z poverenia vlády Slovenskej republiky odôvodnil na dnešnom rokovaní Národnej rady Slovenskej republiky vládny návrh na voľbu predsedu Poštového úradu. Zákonom Národnej rady Slovenskej republiky č. 507 zo 6. novembra 2001 o poštových službách bol dňom 1. januára 2002 zriadený Poštový úrad so sídlom v Žiline. V súlade s ustanovením § 12 ods. 1 tohto zákona na čele Poštového úradu ako orgánu štátnej správy je predseda, ktorého na návrh vlády volí a odvoláva Národná rada Slovenskej republiky na funkčné obdobie 6 rokov. Na funkciu predsedu Poštového úradu bolo vyhlásené výberové konanie zverejnené v denníkoch SME 29. 1. 2002 a Práca 26. 1. 2002. Prihlásení boli traja uchádzači. Výberová komisia po posúdení plnenia kritérií vzdelania, odbornej praxe, znalosti cudzieho jazyka, občianskej bezúhonnosti a riadiacich predpokladov a schopnosti vysokého pracovného nasadenia odporučila ministrovi dopravy, pôšt a telekomunikácií Slovenskej republiky podať návrh na zvolenie prof. RNDr. Ing. Karola Achimského, CSc., za predsedu Poštového úradu a predložiť ho na schválenie vláde Slovenskej republiky. Vláda Slovenskej republiky na svojom rokovaní 20. novembra 2002 predložený návrh na zvolenie do funkcie predsedu Poštového úradu prof. RNDr. Ing. Karola Achimského, CSc., schválila a prijala k tomu uznesenie č. 1260. Navrhnutý kandidát disponuje nielen najvyšším možným odborným vzdelaním v požadovanej oblasti, ale i dlhoročným profesionálnym pôsobením v tejto sfére má všetky predpoklady na úspešný výkon funkcie predsedu Poštového úradu. Poštový úrad je orgánom štátnej správy a odmeňovanie zamestnancov, ktorí zabezpečujú štátnu službu, sa riadi zákonom č. 312/2001 o štátnej službe a o zmene a doplnení niektorých zákonov v znení neskorších predpisov. Tento zákon sa vzťahuje aj na predsedu Poštového úradu, ktorého platové náležitosti pripraví Výbor Národnej rady Slovenskej republiky pre hospodárstvo, privatizáciu a podnikanie. Vážené pani poslankyne, vážení páni poslanci, na základe uvedených faktov si dovoľujem vás požiadať o schválenie predloženého návrhu na voľbu predsedu Poštového úradu. Ďakujem za pozornosť.
Hrnčiar, Andrej, podpredseda NR SR (2019-09-18):
Poprosím, dajte čas pánovi poslancovi. (Ruch v sále.) Pán poslanec, a vy začnite rozprávať, lebo... (Reakcie z pléna.)
Pročko, Jozef, poslanec NR SR (2024-06-12):
Viete, mne vyráža dych to, čo robí SNS. Ja neviem, kto v sále tu zamestnáva ľudí, ale ja som stále majiteľom spoločnosti, ktorá zamestnáva ľudí. Videli ste niekedy Danka alebo Lučanského, aby zamestnali nejakých ľudí? Títo ľudia, títo ľudia robia veci, ktoré, ktoré sú proti normálnemu podnikaniu, proti normálnemu životu na Slovensku. Ja si vážim našich zamestnancov a naozaj sme, vychádzame im v ústrety a riadime sa heslom, že v prvom rade musí byť zamestnanec spokojný a potom ostatné. Ale toto, čo robia, toto, čo je, čo sa deje... A ja súhlasím s tým, že naozaj potom, ako táto vládna koalícia prišla k moci, koľko mojich kamarátov podnikateľov, tak ako aj ja zvažujeme, že či tu budeme podnikať v tomto, v tomto kocúrkove, ktoré tu táto vláda robí. Oni nepomáhajú podnikateľom, ale pomáhajú sami sebe. To, čo sa deje, a to, čo idú robiť aj s tým, že naozaj si idú do smrti uzákoniť platy, idú si uzákoniť ochranu. Ľudia, ktorí v živote pre toto Slovensko nič neurobili, len ho rabovali a rabujú, je to, je to smutné. Ja doprajem aj rodičom, rodičom môjho zamestnanca, prečo nie, nech sa majú dobre, ale o tých by sa mal štát starať, o tých by sa mali starať takí, ako je Danko, ako je Fico, ako je Pellegrini, Huliak, Lučanský. Lenže oni toto všetko zabúdajú. Im ide o svoje vrecká. A podnikatelia? No, tak vás budeme drancovať a vy budete robiť to, čo my chceme.
Danko, Andrej, predseda NR SR (2017-12-21):
Poprosím o kľud v rokovacej sále. Pán poslanec, jaj, netelefonujete, ja som myslel, že telefonujete, ospravedlňujem sa. Ospravedlňujem sa. Nech sa páči.
Dostál, Ondrej, poslanec NR SR (2010-08-11):
Ďakujem. Vážený pán poslanec Faič, ja som teda rád, že aj slovenská ľavica tu vašimi ústami deklaruje potrebu postupného zoštíhľovania štátu a ja verím tomu, že raz Slovenská republika bude mať menej ako desať ministerstiev. Myslím si, že toto je správny vývoj, ale keby to bolo úprimné z vašej strany, tak naozaj takéto opatrenie príde na začiatku vášho volebného obdobia, nie na konci vášho volebného obdobia. Vzhľadom na dominantné postavenie strany SMER v predchádzajúcej vláde a úlohu štatistov, ktoré v tej vláde zohrávali HZDS a SNS si myslím, keby ste takúto vôľu mali, tak samozrejme, že by sa vám ju podarilo presadiť do programového vyhlásenia a vaši koaliční partneri, by na ňu prikývli. Ako to už povedal pán podpredseda Národnej rady Bugár, nič sa tým neušetrilo, napriek tomu, že ste to zdôvodňovali potrebou šetriť. Možno sa teda ušetrilo auto a kancelária ministra, ale inakšie vôbec, vôbec nič. Naopak, vyvolal sa chaos, ale beriem to možno aj, ako také priznanie neschopnosti z vašej strany zvládnuť toto ministerstvo, pretože, to čo zostalo po ministerstve životného prostredia z predchádzajúceho volebného obdobia, najvýraznejšie dedičstvo, je kauza emisie. Tým sa ministerstvo životného prostredia, teda ďalšími škandálmi zapísalo do slovenskej histórie. Ďakujem.
Bugár Béla, podpredseda NR SR (2019-01-29):
Takže prezentujme sa a hlasujme o návrhu spravodajcu na prerokovanie tohto návrhu vo výboroch a takisto aj o určení lehôt potrebných na jeho prerokovanie v jednotlivých výboroch a tak isto aj v gestorskom výbore. (Hlasovanie.) Prítomných 145 poslancov, za 141, proti 2, 
1 sa zdržal, 1 nehlasoval. Uznesenie sme schválili. Ešte pred tým, čo by sme pokračovali v prerokovaní zákona v skrátenom legislatívnom konaní, teda v prvom čítaní, dovoľte, aby som vás požiadal a zároveň informoval, že minister hospodárstva, minister dopravy a výstavby a ministerka pôdohospodárstva požiadali o prerokovanie vládnych návrhov zákonov, v ktorých sú predkladateľmi, budúci týždeň v utorok 
5. februára 2019 o deviatej, minister hospodárstva, minister dopravy a výstavby. A pani ministerka Matečná tiež 5. februára o štrnástej. Títo páni ministri a pani ministerka sú na služobnej ceste. Takže pýtam sa, či je všeobecný súhlas s týmto návrhom. (Nesúhlasná reakcia pléna.) Nie. Očakával som. Nech sa páči, prezentujme sa a hlasujme. (Hlasovanie.) Prítomných 141, za 77, proti 61, zdržal sa 1 poslanec a nehlasovali 2. Takže tak, ako som povedal, 5. februára o deviatej a o štrnástej. Vyhlasujem krátku prestávku a budeme pokračovať v skrátenom legislatívnom konaní návrhu zákona, ktorý prerokujeme už v prvom čítaní. Takže prestávka do 17.15 hodiny. (Prestávka.) (Po prestávke.)
Pellegrini, Peter, predseda NR SR (2024-02-12):
(Zaznievanie gongu.) Vážené panie poslankyne, vážení páni poslanci, ubehlo 30 minút, preto budeme opäť zisťovať uznášaniaschopnosť. Chcem pripomenúť, že v prípade, že nebude prítomná nadpolovičná väčšina všetkých poslancov, podľa § 23 ods. 5 zákona o rokovacom poriadku odložím začiatok schôdze na ďalší rokovací deň. Prosím, prezentujme sa. (Prezentácia.) Prítomných 47 poslancov. Konštatujem, že Národná rada nie je uznášaniaschopná, z tohto dôvodu odkladám začiatok 10. schôdze na zajtra, teda 13. februára na ôsmu hodinu ráno. Ďakujem veľmi pekne. (Prerušenie rokovania o 9.35 hodine.) 1
Gibalová, Monika, poslankyňa NR SR (2013-03-25):
Ďakujem pekne. Vážený pán predseda, dámy a páni, dovoľte mi, aby som podľa § 73 ods. 1 zákona Národnej rady Slovenskej republiky č. 350/1996 o rokovacom poriadku vystúpila ako spravodajkyňa v prvom čítaní k návrhu poslancov Národnej rady Slovenskej republiky Ivana Štefanca a Pavla Freša na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov, tlač 397, určená uznesením výboru Národnej rady Slovenskej republiky č. 40 zo 7. marca 2013 a podala spravodajskú informáciu k návrhu zákona. Predseda Národnej rady Slovenskej republiky rozhodnutím č. 380 z 25. februára 2013 navrhol prideliť návrh zákona na jeho prerokovanie výborom a navrhol gestorský výbor vrátane lehôt na prerokovanie. Súčasne konštatoval, že návrh zákona spĺňa všetky ustanovené náležitosti podľa rokovacieho poriadku Národnej rady Slovenskej republiky, podľa legislatívnych pravidiel na jeho prerokovanie v Národnej rade Slovenskej republiky. Návrh zákona odôvodnil navrhovateľ. Navrhovaná právna úprava je v súlade s Ústavou Slovenskej republiky, s medzinárodnými zmluvami a inými medzinárodnými dokumentmi, ktorými je Slovenská republika viazaná. S ohľadom na oprávnenia, ktoré pre mňa ako spravodajkyňu výboru vyplývajú, odporúčam, aby sa Národná rada Slovenskej republiky po všeobecnej rozprave o podstate návrhu zákona uzniesla na tom, že prerokuje predmetný návrh zákona v druhom čítaní. Zároveň odporúčam Národnej rade Slovenskej republiky prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci. Za gestorský výbor navrhujem Výbor Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do tridsať dní a v gestorskom výbore do tridsaťdva dní od prerokovania návrhu zákona v Národnej rade Slovenskej republiky. Ďakujem. Vážený pán predseda, skončila som spravodajskú informáciu a, prosím, otvorte rozpravu k návrhu zákona.
Grendel, Gábor, podpredseda NR SR (2021-11-09):
Pán poslanec Vons.
Paška, Pavol, predseda NR SR (2012-10-18):
Hlasujeme. (Hlasovanie.) 133 prítomných, 77 za, 56 sa zdržalo. Bod 10 sme schválili.
Šefčík, Marek, poslanec NR SR (2023-01-26):
Ďakujem. Tak dovoľte mi ešte zareagovať. Ďakujem za faktické poznámky. Milanovi Vetrákovi za to, že doplnil tie argumenty, ktoré ja som spomínal, no a zareagujem na to, čo pán Kočiš hovorí. On hovorí, že to sú argumenty ako z materskej škôlky, tak vám odporúčam pretočiť si a pozrieť argumenty vašich kolegov a vás, ktoré ste tu používali dnes celý deň, že odkiaľ sú tie argumenty. A čo hovoríte, že máme, máme obavy z toho, že sa vráti opozícia k moci, Pellegrini, Fico, prípadne vy, tak sú oprávnené. Áno, mali sme 25 %, ale prišli krízy a možno ste videli aj taký prieskum, že až 56 % Slovákov alebo populácie na Slovensku je náchylných veriť konšpiráciám a všelijakým dezinformáciám. Keď porovnávame krajiny, tak najhoršie je na tom Bulharsko 48 % a Slovensko 56 %. A vy ste, Bulhari majú piatu vládu za dva roky, keď si dobre spomínam. Sú nešťastní z toho, že takú populáciu majú, ako že sú náchylní veriť týmto dezinformáciám a u nás vy práve toto ste zneužili a práve na tú strunu ste udreli. Máte dosť demagógov v svojej strane, ktorá pochádza od Kotlebu, aby ste menili takýmto spôsobom verejnú mienku. Rozširovali ste nenávisť, zlobu, strach a takýmto spôsobom ste tú verejnú mienku lámali na svoju stranu. Áno, máme oprávnený strach a chceme, aby sa zločiny ekonomickej trestnej činnosti a ďalšie veci vyšetrovali čo najdlhšie s voľnými rukami OČTK.
P. Hrušovský, podpredseda NR SR: (2001-12-04):
(Hlasovanie o námietke poslanca Cupera.) Prítomných je 110 poslancov, za 49, proti 42, zdržalo sa 12, nehlasovalo 7. Páni poslanci, pán spoločný spravodajca a pán navrhovateľ si vyžiadali minimálne desaťminútovú prestávku na to, aby mohli, päť. Ja by som odporučil, aby sme neprerušili rokovanie, ale pokračovali v hlasovaní o ďalších prerokovaných zákonoch a potom keď sa vrátite a zhodnotíte jednotlivé... (Ruch v sále.) Vyhlasujem päťminútovú prestávku. (Prestávka.) (Po prestávke.)
P. Hrušovský, predseda NR SR: (2003-09-19):
(Hlasovanie.) Prítomných je 139 poslancov, za 3,  proti 93, zdržalo sa 43. Návrh sme neschválili. Ďalší návrh. J. Hurban, poslanec: Ďalej budeme hlasovať, pán predseda, o doplňujúcom a pozmeňujúcom návrhu, ktorý predniesol pán poslanec Šulaj.
Galis, Dušan, poslanec NR SR (2018-02-07):
Pán predsedajúci, dajte, prosím, hlasovať o druhom bode pozmeňujúceho návrhu zákona pána Dostála.